Ministrstvo za kohezijo in regionalni razvoj, Kotnikova ulica 5, 1000 Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

in

Razvojni svet Primorsko-notranjske razvojne regije (v nadaljnjem besedilu: Razvojni svet regije), ki ga zastopa predsednik Razvojnega sveta regije, Marko Rupar.

(v nadaljnjem besedilu skupaj: »Stranki dogovora«)

sklepata

**DOGOVOR ZA RAZVOJ PRIMORSKO-NOTRANJSKE RAZVOJNE REGIJE**

**ČISTOPIS z dne 17. 7. 2025**

**Neuradno prečiščeno besedilo zajema:**

* Dogovor za razvoj Primorsko-notranjske razvojne regije, št. 3030-55/2023-1630-13 z dne 18. 12. 2023.
* Dodatek št 1. k Dogovoru za razvoj Primorsko-notranjske razvojne regije, št. 3030-55/2023-1630-55 z dne 10. 4. 2025.
* Dodatek št. 2 k Dogovoru za razvoj Primorsko-notranjske razvojne regije, št. 3030-55/2023-1630-71 z dne 23. 6. 2025.
* Dodatek št. 3 k Dogovoru za razvoj Primorsko-notranjske razvojne regije, št. 3030-55/2023-1630-80 z dne 17. 7. 2025.

*Iz uvodnih določb Dogovora za razvoj Primorsko-notranjske razvojne regije z dne 18. 12. 2023, ki se nanaša na projekt Podjetno nad izzive – PONI, stranki ugotavljata, da:*

* je Ministrstvo po predhodnem mnenju pristojnih ministrstev dne 22. 4. 2022 izdalo pozitivno mnenje, št. 3030-88/2021/14, k sprejetemu Regionalnemu razvojnemu programu Primorsko-notranjske regije 2021 -2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo »Povabilo razvojnim svetom regij za pripravo in podpis dogovorov za razvoj regij« št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: Povabilo);
* je RRA Zeleni kras d.o.o., Prečna ulica 1, 6257 Pivka, (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je dne 26. 10. 2023 sprejel sklep št. 3/6-2023 o določitvi regijskih projektov za uvrstitev v osnutek dogovora;
* je Ministrstvo dne 30. 10. 2023 prejelo osnutek dogovora za razvoj Primorsko-notranjske regije in ga zavedlo pod št. 3030-55/2023-1630-1, po pozivu za dopolnitev pa dne 30. 11. 2023 dopolnjen osnutek dogovora za razvoj Primorsko-notranjske regije, ki je zaveden pod št. 3030-55/1630-6;
* je resorno ministrstvo izdalo soglasje v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva, št. 024-11/2023-1630-85 z dne 12. 12. 2023);
* je k projektom, ki so predmet tega dogovora, podal soglasje Razvojni svet regije na 7. (dopisni) seji razvojnega sveta, sklep št. 1/7-2023 z dne 7. 12. 2023.
* je vsebina tega dogovora potrjena s strani Sveta Primorsko-notranjske regije na 3. (dopisni) seji sveta, sklep št. 1/3-2023 z dne 11. 12. 2023.
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije.

*Iz uvodnih določb dodatka št. 1 za razvoj Primorsko-notranjske razvojne regije št. 3030-55/2023-1630-55 z dne 10. 4. 2025 stranki ugotavljata, da:*

* je Ministrstvo dne 24. 6. 2024 na spletni strani objavilo Spremembe prve dopolnitve Povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve Povabila št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024 (v nadaljnjem besedilu skupaj: spremembe prve dopolnitve povabila);
* da je RRA Primorsko-notranjske regije (v nadaljnjem besedilu: RRA) na podlagi sprememb prve dopolnitve povabila pred uvrstitvijo projektov v osnutek dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije je dne 22. 10. 2024 sprejel sklep št. 1/10-2024 o določitvi regijskih projektov za uvrstitev v osnutek dogovora za razvoj regije;
* je Ministrstvo dne 25. 10. 2024 prejelo osnutek dopolnitve Dogovora za razvoj Primorsko-notranjske razvojne regije in ga evidentiralo pod številko 3030-55/2023-1630-17. Poziva za dopolnitev ni bilo.
* so resorna ministrstva k projektom, ki se uvrščajo v dogovor za razvoj regije, izdala soglasja:
* v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva za kohezijo in regionalni razvoj št. 024-11/2023-1630-168, z dne 18. 3. 2025 za projekt PODJETNIŠKI INKUBATORJI);
* v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalce (KS) (dopis Ministrstva za naravne vire in prostor št. 35500-251/2024-2560-330, z dne 14. 3. 2025);
* v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopis Ministrstva za okolje, podnebje in energijo št. 545-790/2023-2570-146, z dne 12. 3. 2025 za projekta RCM in RCPS);
* je k projektom, ki so predmet tega dodatka, podal soglasje Razvojni svet regije na 11. seji, sklep št. 4/11-2025 z dne 24. 3. 2025;
* je vsebina tega dodatka potrjena s strani Sveta Primorsko-notranjske razvojne regije (v nadaljnjem besedilu: svet regije) na 13. seji, sklep št. 4/13-2025 z dne 27. 3. 2025;

*Iz uvodnih določb dodatka št. 2 za razvoj Primorsko-notranjske razvojne regije št. 3030-55/2023-1630-71 z dne 23. 6. 2025 stranki ugotavljata, da:*

* se ta dodatek sklepa z namenom uvrstitve projektov v Dogovor za razvoj regije na podlagi Sprememb prve dopolnitve Povabila št. 3030-23/2023-1630-161 z dne 24. 6. 2024 in Druge spremembe prve dopolnitve Povabila št. 3030-23/2023-1630-198 z dne 28. 8. 2024, in sicer za projekte v okviru specifičnega cilja RSO2.7. – zelena infrastruktura;
* je resorno ministrstvo k projektoma, ki se uvrščata v Dogovor za razvoj regije s tem dodatkom, izdala soglasji:
* v okviru specifičnega cilja RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja (ESRR): ukrepi za zagotavljanje in izboljšanje zelene infrastrukture, dostopa prebivalcev do zelene infrastrukture v urbanih območjih ter ozelenjevanje mest (dopis Ministrstva za naravne vire in prostor št. 35500-251/2024-2560-382 z dne 25. 4. 2025);
* je k projektoma, ki sta predmet tega dodatka, podal soglasje Razvojni svet regije na 12. (dopisni) seji, sklep št. 1/12-2025 z dne 13. 6. 2025;
* je vsebina tega dodatka potrjena s strani Sveta Primorsko-notranjske razvojne regije (v nadaljnjem besedilu: svet regije) na 14. (dopisni) seji, sklep št. 1/14-2025 z dne 18. 6. 2025;

*Iz uvodnih določb dodatka št. 3 za razvoj Primorsko-notranjske razvojne regije št. 3030-55/2023-1630-80 z dne 17. 7. 2025 stranki ugotavljata, da:*

* je resorno ministrstvo k projektu, ki se uvršča v Dogovor za razvoj regije z dodatkom št. 3, izdala soglasje:
* v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) (dopis Ministrstva za naravne vire in prostor št. 35500-251/2024-2560-393, z dne 18. 6. 2025);
* je k projektu, ki je predmet tega dodatka, podal soglasje Razvojni svet regije na 13. (dopisni) seji, sklep št. 1/13-2025 z dne 3. 7. 2025;
* je vsebina tega dodatka potrjena s strani Sveta Primorsko-notranjske razvojne regije (v nadaljnjem besedilu: svet regije) na 15. (dopisni) seji, sklep št. 1/15-2025 z dne 8. 7. 2025;

Ministrstvo in Razvojni svet Primorsko-notranjske regije sklepata Dogovor za razvoj regije z namenom uresničevanja RRP.

Dokument Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov je Priloga 1 k temu Dogovoru in njegov sestavni del.

1.

V Dogovor se uvrstijo naslednji projekti, navedeni v tabeli št. 1, 2, 3 in 4:

»Tabela št. 1: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v dogovor za razvoj Primorsko-notranjske razvojne regije:

|  |  |  |  |  |  |
| --- | --- | --- | --- | --- | --- |
| Zap. št. | Naziv projektnega predloga | Nosilec projekt. predloga | Tip projekt. predloga | Vrednost projektnega predloga (v EUR) | Vir in višina sofinanciranja projektnega predloga (v EUR) |
| Z DDV | Brez DDV | EU | Proračun RS | Proračun občina | Drugo |
| 1 | Podjetno nad izzive – PONI\* | RRA Zeleni kras, d.o.o. | regijski | 1.538.851,82 | 1.538.851,82 | 1.308.024,05 | 230.827,77 | / | / |
| 2 | Mrežni podjetniški inkubator PNR- 4.faza\*\* | Občina Postojna | regijski | 5.455.076,59 | 4.719.802,31 | 3.779.809,21 | 667.025,15 | 1.008.242,24 | / |

\*Projekt Podjetno nad izzive – PONI je bil uvrščen v Dogovor za razvoj Primorsko-notranjske regije, sklenjen dne 18. 12. 2023.

\*\* Projekt uvrščen v Dogovor za razvoj Primorsko-notranjske razvojne regije z dodatkom št. 1 z dne 10. 4. 2025.

Tabela št. 2: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) - odprava neskladij v aglomeracijah s skupno obremenitvijo, enako ali večjo od 2.000 PE (KS), ki se uvrščajo v dogovor za razvoj Primorsko-notranjske razvojne regije:

|  |  |
| --- | --- |
|  | Kohezijski sklad |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR) | EU+SLO (EUR | Občina (EUR) | Prispevek EU (EUR) | Slovenska udeležba (EUR) |
| 1 | Opremljanje aglomeracije Rakek 2019\*\* | Občina Cerknica | 5.502.429,67 | 5.467.395,87 | 4.764.879,20 | 2.862.929,64 | 2.639.500,03 | 2.433.490,20 | 429.439,44 |
| 2 | Nadgradnja ČN Stari trg pri Ložu\*\* | Občina Loška dolina | 2.617.586,58 | 2.580.627,37 | 2.505.917,37 | 1.876.368,84 | 741.217,74 | 1.594.913,51 | 281.455,33 |
| 3 | Opremljanje aglomeracije Ilirska Bistrica 2019\*\*\* | Občina Ilirska Bistrica | 3.755.234,24  | 3.692.125,63 | 3.341.451,21 | 2.506.088,41 | 1.249.145,83 | 2.130.175,14 | 375.913,27 |

\*\* Projekt uvrščen v dogovor za razvoj Primorsko-notranjske razvojne regije z dodatkom št. 1 z dne 10. 4. 2025.

\*\*\* Projekt uvrščen v dogovor za razvoj Primorsko-notranjske razvojne regije z dodatkom št. 3 z dne 17. 7. 2025.

Tabela št. 3: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad), ki se uvrščajo v dogovor za razvoj Primorsko-notranjske razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost upravičenih stroškov projekta (v EUR) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | RCM Zeleni kras\*\* | RRA Zeleni kras, d.o.o. | regijski | 239.154,55 | 239.154,55 | 203.281,37 | 35.873,18 | / | / |
| 2 | RCPS Zeleni kras\*\* | RRA Zeleni kras, d.o.o. | regijski | 100.000,00 | 100.000,00 | 68.000,00 | 12.000,00 | 20.000,00 | / |

\*\* Projekt uvrščen v Dogovor za razvoj Primorsko-notranjske razvojne regije z dodatkom št. 1 z dne 10. 4. 2025.

Tabela št. 4: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja (ESRR): ukrepi za zagotavljanje in izboljšanje zelene infrastrukture, dostopa prebivalcev do zelene infrastrukture v urbanih območjih ter ozelenjevanje mest, ki se uvrščajo v Dogovor za razvoj Primorsko-notranjske razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | Vrednost sofinanciranja EU+SLO (EUR) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) |
| 1 | Zelene ureditve v Novi vasi\*\*\* | Občina Bloke | 1.507.407,80 | 1.235.580,16  | 1.235.580,16 | 1.235.580,16 | 1.050.243,14 | 185.337,02 | 271.827,64 |
| 2 | Ureditev zelene infrastrukture v Pivki\*\*\* | Občina Pivka | 977.077,80 | 815.309,70  | 976.077,80 | 976.077,80 | 829.666,13 | 146.411,67 | 1.000,00 |

\*\*\* Projekt uvrščen v Dogovor za razvoj Primorsko-notranjske razvojne regije z dodatkom št. 2 z dne 23. 6. 2025.

Sestavni del tega Dogovora so tudi predstavitve posameznih projektov v Prilogi 2.

V Dogovor umeščeni projekti so bili izbrani na podlagi pogojev in meril, določenih v ZSRR-2, Uredbi in javnem povabilu. Opis meril za izbor in postopka izbora projektov je Priloga 3 k temu Dogovoru in njegov sestavni del.

Vključeni regijski projekti temeljijo na RRP, uresničujejo razvojne prioritete razvojne regije in izkoriščajo njene razvojne potenciale; od lokalnega projekta se regijski razlikuje po celovitem reševanju določene problematike v okviru razvojne regije oziroma širšem razvojnem vplivu na razvojno regijo in izven nje.

Vključeni sektorski projekti uresničujejo program pristojnega ministrstva za doseganje ciljev na svojem delovnem področju in tudi pomembno vplivajo na uresničevanje razvojnih prioritet v regiji.

Za izvedo projektov, umeščenih v dogovore, se sklenejo neposredne pogodbe, če so za to zagotovljena proračunska sredstva. Sredstva za sofinanciranje regijskih projektov v skladu s tem dogovorom se zagotavljajo z državnim proračunom v skladu z javno finančnimi zmožnostmi in dogovorjenimi prioritetami v finančnih načrtih pristojnih ministrstev.

Projekti, za katere se predvideva sofinanciranje iz sredstev Programa za izvajanje evropske kohezijske politike za obdobje 2021-2027 v Republiki Sloveniji, bodo obravnavani po postopku neposredne potrditve operacij v skladu z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23).

Nosilci projektov iz Tabel št. 1, 2, 3 in 4 iz III. točke morajo na posredniško telo po podpisu Dodatka št. 1 in 2 k Dogovoru za razvoj Primorsko-notranjske razvojne regije najpozneje do 31. 12. 2026 posredovati vlogo za neposredno potrditev operacije (NPO), ki vsebuje zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev Dogovorov za razvoj regij z dne 28. 8. 2024 (št. 3030-23/2023-1630-198). Če do vključno 31. 12. 2026 za predmetne projekte ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

Namesto projekta iz Tabel št. 1, 2, 3 in 4 iz III. točke, za katerega do 31. 12. 2026 ne bo podana vloga za NPO, lahko Razvojni svet regije predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva Razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR).

Za spremljanje izvajanja Dogovora s strani regije je odgovorna RRA, ki poroča Razvojnemu svetu regije in svetu regije najmanj enkrat letno.

S strani Ministrstva izvajanje Dogovora spremlja skrbnik regije.

Stranki dogovora bosta vse morebitne spore, ki bi izvirali iz tega Dogovora, reševali sporazumno. Če sporazumna rešitev ni dosežena, o sporu odloči stvarno pristojno sodišče v Ljubljani.

Morebitne spremembe in dopolnitve Dogovora se sklenejo z dodatkom k Dogovoru.

Ta Dogovor začne veljati z dnem podpisa obeh strank.

Dogovor je sklenjen v dveh (2) izvodih, od katerih prejmeta vsaka stranka en (1) izvod. Izvod razvojnega sveta regije hrani RRA. Ministrstva, pristojna za izvedbo projektov Dogovora, prejmejo elektronski izvod podpisanega dodatka.

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov + Opis meril za izbor in postopek izbora projektov (v elektronski obliki),

Priloga 2: Predstavitev projektov (Obrazci 2 iz Povabila –v elektronski obliki):

2-1 – Podjetno nad izzive - PONI

2-2 – Mrežni podjetniški inkubator PNR-4.faza

2-3 – Opremljanje aglomeracije Rakek 2019

2-4 – Nadgradnja ČN Stari trg pri Ložu

2-5 – RCM Zeleni kras

2-6 – RCPS Zeleni kras

2-7 – Zelene ureditve v Novi vasi

2-8 – Ureditev zelene infrastrukture v Pivki

2-9 – Opremljanje aglomeracije Ilirska Bistrica 2019